Άλλη Πλευρά

Η Άλλη Πλευρά, συνδεδεμένη ανά τα χρόνια με τα Σκαραμαγκαία Άλση, τους τομείς Ε " Πέρα " και ΣΤ' "Η Άλλη Πλευρά", αναφέρεται σε πληθώρα τοποθεσιών που αποτελούν μέρη του Ποικίλου Όρους, την οποία όμως δε βλέπει ο παρατηρητής μέσα από την πεδιάδα της Αθήνας. Ξεκινώντας στον περιφερειακό δρόμο στα Άνω Λιόσια και τα Κρημναία Ύψη στις Κεραίες Πετρουπόλεως και το Καματερό, διασχίζει το Θριάσιο Πεδίο, μέσω των Νεοκτίστων, του Ασπροπύργου και των ορίων του Σκαραμαγκά για να καταλήξει στη Λίμνη Κουμουνδούρου στις αρχές της Αφαίας κοντά στο Κασκαντάμι. Ανήκει στον τομέα ΣΤ' 'Η Άλλη Πλευρά'.

## Κατάκτηση

Υπαινιγμοί για την Άλλη Πλευρά έχουν υπάρξει σε πολλές εκδρομές στο Βουνό, η κατάκτηση διαφόρων υψών της παρ' όλα αυτά καθυστέρησε για διάφορους λόγους ανά τα χρόνια. Πανοραμικές θέες της βλάστησης της περιοχής έχουν ιδωθεί από τις εκτάσεις που απλώνεται Ο Μακρύς Δρόμος, ή οι Τελικές Κεραίες και τα Κρημναία Ύψη πέρα από το Κυπαρίσσιο Άλσος. Η πρώτη οργανωμένη εκδρομή στα δάση που ανήκουν στα όριά της με το Ποικίλο πάνω από το Θριάσιο ήλθε στις 16 Μαϊου 2017 από το Βουόριορ James Kingston και το φίλο εξερευνητή Γιώργο Στρουμπή.

## Τοπία

Εκτός από τα Σκαραμαγκαία Άλση, διασκορπισμένα δηλαδή αλσύλλια χαμηλών πεύκων και ελιών που επιβλέπουν τις θάλασσες των ναυπηγείων και αποτελούν την απάντηση στο Δρόμο Αγνώστου Τέλους σύμφωνα με τα Χρονικά του Βουνού, η Άλλη Πλευρά περιλαμβάνει πληθώρα χρωματιστών δάσων, κωνοφόρων αλσυλλίων, το ποικίλο μα ταυτόχρονα άκρως ευάλωτο οικοσύστημα της Λίμνης Κουμουνδούρου, καθώς και αποτόμους, ανύδρους βράχους. Η Λίμνη η ίδια αναφέρεται στο Παλαιούς Ρειτούς, ένα ζευγάρι λιμνών κατασκευασμένες από τους αρχαίους Έλληνες, οι οποίες ήταν κατασκευασμένες για τη θεά Δήμητρα και την κόρη της Περσεφόνη. Ανά τα χρόνια, η μικρότερη λίμνη αποξηράνθηκε ώστε να φτιαχτούν τα διυλιστήρια στην τοποθεσία του Ασπροπύργου ενώ η πρώτη έπεσε θύμα των τοξικών αποβλημάτων που εκχυλίζονταν από τα υπόγεια ρεύματα που τη συνδέουν με τα ναυπηγεία του Σκαραμαγκά. Έχει παρατηρηθεί μια κεραία στους χαμηλούς λόφους που περικυκλώνουν τη λίμνη, και αναφέρεται ως η Κεραία της Λίμνης και ο Λόφος της Ηχούς, αντίστοιχα. Η Κεραία της Λίμνης κατεκτήθη στις 24 Οκτωβρίου, 2020 νωρίς το απόγευμα από τους Βουόριορς James Kingston και Sotiri Anni, έπειτα από σύντομη ανάβαση στις πλαγιές στα Ύψη Αφαίας πίσω από τη μικρά συνοικία. Καταπληκτικές θέες της Λίμνης Κουμουνδούρου και του Στρατοπέδου Ξηρογιάννη φωτογραφήθηκαν.

## Αφαία

Προς το Χαϊδάρι, λίγο μετά τη στροφή του βουνού και στο τέλος των ορίων της μπροστινής πλευράς, προς τα νοτιοδυτικά, υψώνεται ο Οικισμός της Αφαίας, ένα συνονθύλευμα από επαύλεις και υψηλά σπίτια σε μια γαλήνια συνοικία που θυμίζει χωριό, και περικλείει το λόφο ενός ιερού αφιερωμένου στη θεά Αφροδίτη. Δεν είναι πολλά γνωστά για την περιοχή, μα η ύποπτη φύση των κατοίκων της και περίεργες αναφορές για θυμιατά και λιβάνια που αφιερώνονται μαζί με μυστηριώδεις ψαλμωδίες στα αρχαία ερείπια έχουν καλύψει την περιοχή με ένα πέπλο παγανιστικού, τελετουργικού μυστικισμού. Το αν επιβεβαιωμένη αίρεση Δωδεκαθεϊστών είναι ενεργή στην περιοχή ή όχι, παραμένει άγνωστο .

Αν και τεχνικά όχι πίσω από το βουνό, οι πλαγιές που στοιχίζουν τη Λεωφόρο κοντά στη συνοικία την καθιστούν αόρατη σε παρατηρητές από το εσωτερικό της Αθήνας και επομένως μέρος της Άλλης Πλευράς.

## Τα Άλλα Μονοπάτια

Στα δεξιά του Μακριού Δρόμου, πίσω από τις εκτάσεις της Ζαχαρίτσας και πάνω από τις πεδιάδες στα Νταμάρια, υψώνεται πλήθος ξεχασμένων μονοπατιών και χωματοδρόμων που παρατηρούνται εύκολα από προηγούμενες διαδρομές εκδρομών, το οποίο όμως δεν εξερευνήθηκε μέχρι το Φεβρουάριο του 2020. Λόγω της εγγύτητας στους δρόμους και τις πλαγιές της Άλλης Πλευράς, καθώς και το ότι όλα ανήκουν στη σκιώδη περιοχή του Ποικίλου που αποκρύπτεται από την εσωτερική Αθηναϊκή Θέα, κράτησαν το ίδιο όνομα. Τα Άλλα Μονοπάτια αρχίζουν σύντομα μετά το δρόμο στα Νταμάρια και το αναψυκτήριο Το Ποικίλο, στην απότομη ανηφόρα πάνω από τα γήπεδα ποδοσφαίρου. Πέρα από την είσοδο οι εξερευνητές συναντούν διχάλα με δύο πιθανές διαδρομές. Η ευθεία οδηγεί πιο κάτω, παράλληλα με το Μακρύ Δρόμο και πάνω από τα μονοπάτια και τις διαδρομές που καταλήγουν στα Σκαραμαγκαία Άλση. Η δεξιά ακολουθεί χωματόδρομο που ευφημιστικά ονομάζεται ' Μεσημεριανά Μονοπάτια ", λόγω της θέσης του ακριβώς πριν από την τοποθεσία των Εσπερινών Μονοπατιών. Ο δρόμος αυτός είτε συναντά το σταυροδρόμι πάνω από τα Νταμάρια στα ίδια τα Εσπερινά Μονοπάτια ή στρίβει πίσω στα δάση, προς το Σκαραμαγκαίο Άλσος.

Πριν τη διχάλα και στα αριστερά, η ανηφορική πλαγιά οδηγεί στην Κορυφή της Πέρδικας.

## Μέσα στο Δάσος

Το μεσημέρι της 29ης Φεβρουαρίου 2020, η ομάδα των Βουόριορς βυθίσθηκε στα άλση των Άλλων μονοπατιών και μεταφέρθηκε στις εκτάσεις και τις φωλεές των πεύκων στα Σκαραμαγκαία Άλση, την πασίγνωστη δασική μάζα που επιβλέπει τις αποτόμους κλιτύς πάνω από το Θριάσιο Πεδίο, την Αττική Οδό, τη Λεωφόρο Νάτου και τη Λίμνη Κουμουνδούρου και τα διυλιστήρια στον Ασπρόπυργο και το Σκαραμαγκά.

Ποικιλία Σπασμένων Μονοπατιών σχίζει τα δάση σε πληθώρα διαδρομών με φυσικά κάλλη. Πέρα από τις κατηφορίζουσες πλαγιές που προσφέρουν μαγευτικές θέες της νήσου Σαλαμίνος και της θαλάσσης του Σκαραμαγκά, αριστερές στροφές διασχίζουν τις φυλλωσιές και πευκοδάση επανεμφανίζονται. Ξεχασμένη ράμπα ποδηλάτου ανεκαλύφθη στις εκτάσεις, μαζί με τα ενδημικά φυτά των οποίων τα κλαδιά θυμίζουν δίκτυα. Τα πεύκα δμιουργούν ειδυλλικούς παραδείσους υπό τη γαλήνια φυλλωσιά, όπου ο αγέρας φυσούσε κοιμισμένος πάνω από κρυμμένες οδούς και ονειρικές διαδρομές.

Στον άλλο δρόμο που οδηγεί πίσω στα Νταμάρια και τις αρχές των εκτάσεων στα Εσπερινά Μονοπάτια, ένας από τους εξερευνητές κάλεσε την υπόλοιπη ομάδα στις πλαγιές του δρόμου, όπου μια μικρή, φυσικώς σχηματισμένη γούρνα δημιουργήθηκε από το βραχώδες ανάγλυφο, γεμάτη με βαλτώδες νερό από πρόσφατες βροχές. Η περιοχή ονομάσθηκε ανεπίσημα Η Μυστική Γούρνα.

Ένα άλσος από κρεμμύδια, το Κρεμμυδόδασος, ανεκαλύφθη στα ενδότερα, μαζί με τάφους ζώων και *κούκους* (τύμβους). Πέραν του τέλους των βραχώδων μονοπατιών, η κορυφή που επιβλέπει το Σκαραμαγκά ανεκαλύφθη, μοιραζόμενη σε δύο συνεχόμενα ξέφωτα, τα πασίγνωστα Χαμηλά Ναζωραία Άλση (κατοπτρίζοντα τη γαλήνη στο Μακρύ Δρόμο). Ονομάζονται αντιστοίχως Πανόραμα Ελευσίνας και Πανόραμα Νάτου, λόγω των εκτάσεων που υπάρχουν χαμηλότερά τους.

Η εγγύτητα στη Ζαχαρίτσα και τις κεραίες στους λόφους στο Κασκαντάμι πίσω από τις Τελικές Κεραίες, οδήγησε τους Βουόριορς στο να υποθέσουν πως η περιοχή επρόκειτο για την απάντηση στο Δρόμο Αγνώστου Τέλους. Τα Σκαραμαγκαία Άλση κατεκτήθησαν το Σάββατο, 29 Φεβρουαρίου, κοντά στις 1:30 το μεσημέρι.

Στις 13 Σεπτεμβρίου 2020, οι φθινοπωρινές βόλτες στο Βουνό επέστρεψαν, όταν οι Βουόριορς James Kingston και Sotiris Annis εισήλθαν στον Τομέα Γ του Ποικίλου Όρους μέσω των δασών στα Νταμάρια και Τα Καμμένα, χρησιμοποιώντας τα Σπασμένα Μονοπάτια 16 & 20 για να προσπεράσουν τα Εσπερινά Μονοπάτια. Φήμες έλεγαν πως στην Άλλη Πλευρά των περίφημων μονοπατιών ευρίσκτο ολόκληρη καταπράσινη περιοχή αποκαλούμενη Στρώμα που συνόρευε με το Ζαστάνι και πληθώρα φυσικών σπηλαίων και πηγών του Βουνού προς το Θριάσιο Πεδίο. Δεδομένων των αδιεξόδων στα οποία οδηγεί Ο Μακρύς Δρόμος και τα Άλλα Μονοπάτια , ένα τέλμα στο Στρώμα ονομάσθηκε Στέλμα. Κάτω από δασώδεις εκτάσεις και φυλλωσιές με πυκνά πεύκα ανεκαλύφθη μικρή σπηλιά κοντά στο έδαφος, και πάνω από τα Άλλα Μονοπάτια προς τα βόρεια και πάνω από τη χωματερή των Άνω Λιοσίων στα δεξιά, σχηματισμός διδύμων σπηλαίων ανεκαλύφθη από το Βουόριορ Sotiri Anni. Το μεγαλύτερο εκ των δύο, καλούμενο Ο Μεγάλος Θάλαμος, ήταν αρκετά ψηλό για να χωρέσει δύο φορές ένα μέτριο ανάστημα ανθρώπου, και περιελάμβανε μικρή βραχώδη είσοδο και μερικά παρατημένα μπιτόνια βενζίνης. Το αν τα μπιτόνια τοποθετήθηκαν εκεί για να ζεστάνουν πιθανούς αστέγους επισκέπτες των σπηλάιων ή αποτελούσαν τα εργαλεία εν δυνάμει εμπρηστών, είναι άγνωστο.

Το δεύτερο σπήλαιο περιελάμβανε μονάχα μια μικρή σκάφη, και πήρε το όνομά της. Αν και όχι μεγάλης γεωλογικής σημασίας, τα σπήλαια που εξερευνήθηκαν έκαναν την αρχή μιας καιρό σχεδιασμένης εκδρομής στα σπήλαια στο Ζαστάνι και τις περιοχές στο Πίσω Κασκαντάμι, όπου φήμες λένε πως υπάρχει η μοναδικη εναπομείνουσα φυσική πηγή νερού στο ΠοικίLο, πάνω από το παλιό, κατεστραμμένο χωριό Ζαβερδέλλα. Στις 10 Οκτωβρίου του 2020, οι εκτάσεις στο Στρώμα και οι δασικές περιοχές πίσω από τα Άλλα Μονοπάτια και τα Μεσημεριανά, με πληθώρα πανοραμικών θεών και χαμένων μονοπατιών ανεκαλύφθησαν. Σε ένα από τα μικρά πλατώ, βρέθηκε μια παρατημένη στήλη με γραμματοκιβώτιο, θυμίζουσα κάποια ανθρώπινη μορφή, και ωνομάσθη ο Ανδριάς (Ανδριάντας).

Πρόσφατα, η Άλλη Πλευρά εξερευνήθηκε από τη βορειοδυτική πλευρά, που οδηγεί στα πανοράματα των γκρεμών πάνω από τα Άνω Λιόσια που επιβλέπουν την Πάρνηθα και εμφανίζονται πέρα από τα δάση του Αλμπαεντινάν στα Κρημναία Ύψη. Ακολουθώντας σπασμένα μονοπάτια στην περιοχή των Εσπερινών, οι εξερευνητές έφθασαν τους τελευταίους βραχώδεις δρόμους για να βρουν την Κοιλάδα του Τέλους, την τελευταία μάζα του βουνού στην άλλη πλευρά της πόλης, πάνω από το νεκροταφείο στα Άνω Λιόσια και την παλιά Χωματερή Χ.Υ.Τ.Α. Εκτός από κάποια διάσπαρτα κυπαρίσσια, ένα χαώδες τίποτα βασιλεύει στην περιοχή.